Document ID: /roh_data/filtered/fineweb-2-filterrobots_roh.jsonl.gz/5395

A La Chaux-de-Fonds èn ils Svizzers stads trais giadas en avantatg, ina giada cun 3:1, La finala dattan els dentant il gieu or da maun. Fin uss ha la Svizra giugà 28 giadas cunter il Danemarc, e questa davosa partida è l’emprima terrada insumma durant il temp da gieu regular.
Il giugader svizzer ch'a persvadì il meglier - è stà Damien Brunner dal HC Lugano. L’anteriur attatgader da la NHL ha sajettà in gol e fatg dus assists. Briglià anc pli fitg ha il giugader danais Nikolaj Ehlers, l’attatgader da la NHL. Il figl dal trenader da Langnau Heinz Ehlers è stà involvì tar quatter dals tschintg gols dal Danemarc.
Il segund gieu da test cunter il Danemarc, è il venderdi saira a Basilea. Ed avant partir per il campiunadi mundial, fruntan ils Svizzers lura anc il mardi che vegn a Genevra sin il Canada.
RR novitads 23:00